Kevin Magnussen viste på ny, at han er en af de bedste startere i Formel 1-feltet.

På banen i Sotji var den 26-årige dansker igen snu og kontant, da lamperne slukkede, og feltet kørte ned mod de første sving.

På en enkelt omgang snuppede Kevin Magnussen tre pladser og lagde kimen til de VM-point, han hentede med hjem fra Rusland med en 9. plads.

I playeren ovenfor viser den danske racerkører et decideret stilstudie i, hvordan en start i Formel 1 skal skæres.